Bestyrelsesmøde på Frederikshavn Gymnasium & HF 4. september 2018

# Bilag til dagsordenens punkt 7

## Opfølgning på søgetal 2018 og klassedannelse

Siden ansøgningsfristen til gymnasiet og hf d. 15. marts har gymnasiet haft en søgning på 13 uddannelsesparate stx-ansøgere og 5 hf-ansøgere. Siden skolestart er der også elever, der er gået ud Gymnasiet har således d. 27. august 146 elever i1.g, 28 i 1.hf og 17 på 1.hf-søfart, i alt på 1. årgang, i alt 191.

De mange ekstra stx-ansøgere var typisk elever der havde fortrudt deres uddannelsesvalg per 15. marts. De ekstra ansøgere gav overvejelser om oprettelse af en ekstra klasse allerede i grundforløbet. Af forskellige årsager har vi dog besluttet at udskyde den eventuelle oprettelse af en ekstra klasse til studieretningsforløbet. Det er selvfølgelig en positiv udvikling, at vi får flere elever. Men det er meget usædvanligt, at så mange ændrer deres valg af ungdomsuddannelse.

## Om elevtal, karakterer, elevfravær, personale, og sygefravær

### **Elevtal**

Skolens elevtal (statistik følger) viser et faldende elevtal både på stx og hf; hf-søfart ligger nogenlunde stabilt med en klasse på omkring 20 elever. På stx synes elevtallet at have stabiliseret sig noget med de mange ekstra ansøgere i år.

Det faldende elevtal på stx og hf viser sig også på landsplan. I Vendsyssel har vi generelt mindre ungdomsårgange. Regionen har fulgt denne udvikling over år.

Gymnasiet har pr. 24.8.2018 i alt 580 elever.

### **Karakterer**

Eksamensresultaterne for årgang 2018 viste et (ikke overraskende) fald på stx-siden. Her har vi i flere år ligget på over 7,0, i år blev resultatet 6,8. HF-gennemsnittet (baseret på væsentligt færre elever) ligger pænt i forhold til de sidste år, nemlig på 6,3, hvor det i de sidste år har svinget mellem 5,1 og 6,4. HF-søfart opnåede et gennemsnit på 6,1.

I Dansk Erhvervs undersøgelse af gymnasiernes løfteevne blev vi nummer 4 på landsplan og nummer 1 i Nordjylland. Undervisningsministeriets udregning af løfteevne (som baserer sig på flere karakterer for den enkelte elev) kommer i løbet af efteråret.

### **Elevfravær**

Opgørelsen over elevernes fravær viser som sædvanligt at fraværet stiger fra 1g til 3g og fra 1hf til 2hf. På hf-søfart er fraværet for 1. årgang mindre markant, hvilket sandsynlig skyldes, at eleverne bor på skolehjem. Der har været politisk fokus på fravær i foråret 2018. I den forbindelse kunne vi konstatere, at vores gymnasiums tal ligger nogenlunde på landsgennemsnittet. Her skal tilføjes, at vi har den politik at alt fravær noteres som fravær; ikke alle gymnasier har samme politik.

### **Personalesituationen**

Vi har desværre med udgangen af skoleåret 2017/18 måttet tage afsked med nogle lærere på grund af nedgang i klassetal. Med en ekstra klasse i studieretningsforløbet 2018/19 og forventet naturlig afgang, håber jeg vi ikke kommer i den situation at vi skal afskedige lærere til foråret. Som det fremgår af oversigten, har vi øjeblikket på lærersiden 53,4 årsværk fordelt på 61 lærere. På TAP-siden har vi 12,46 årsværk fordelt på 15 medarbejdere.